CELEX: 32018D0086
Language: bg
Date: 2018-01-19 00:00:00
Title: Решение за изпълнение (ЕС) 2018/86 на Комисията от 19 януари 2018 година относно определени мерки за защита във връзка с болестта африканска чума по свинете в Румъния (нотифицирано под номер С(2018) 422) (Текст от значение за ЕИП. )

20.1.2018   
            
            
               BG
            
            
               Официален вестник на Европейския съюз
            
            
               L 16/13
            
         РЕШЕНИЕ ЗА ИЗПЪЛНЕНИЕ (ЕС) 2018/86 НА КОМИСИЯТА
   от 19 януари 2018 година
   относно определени мерки за защита във връзка с болестта африканска чума по свинете в Румъния
   
      
         (нотифицирано под номер С(2018) 422)
      
   
   (само текстът на румънски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и да има отрицателни последици за търговията в рамките на Съюза и за износа към трети държави.
            
         
               (2)
            
            
               При поява на огнище на африканска чума по свинете съществува риск болестотворният агент да се разпространи в други свиневъдни обекти, а също и сред дивите свине. Вследствие на това той може да се разпространи от една държава членка в друга и в трети държави чрез търговията с живи свине или с продукти от тях.
            
         
               (3)
            
            
               В Директива 2002/60/ЕО на Съвета (3) са определени минималните мерки, които следва да се прилагат в рамките на Съюза с цел борба с африканската чума по свинете. В член 9 от Директива 2002/60/ЕО се предвижда създаването на защитни и надзорни зони при появата на огнища на тази болест, където трябва да се прилагат мерките по членове 10 и 11 от посочената директива.
            
         
               (4)
            
            
               Румъния информира Комисията за актуалната обстановка на своята територия във връзка с болестта африканска чума по свинете и в съответствие с член 9 от Директива 2002/60/ЕО създаде защитни и надзорни зони, където се прилагат мерките по членове 10 и 11 от посочената директива.
            
         
               (5)
            
            
               Решение за изпълнение (ЕС) 2018/60 на Комисията (4) бе прието в отговор на тези случаи.
            
         
               (6)
            
            
               С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо областите, определени за защитни и надзорни зони във връзка с болестта африканска чума по свинете в Румъния, да се опишат на равнището на Съюза в сътрудничество с тази държава членка.
            
         
               (7)
            
            
               Съответно следва областите, определени за защитни и надзорни зони в Румъния, да бъдат посочени в приложението към настоящото решение и да се определи продължителността на тази регионализация. Настоящото решение следва да отмени и замени Решение за изпълнение (ЕС) 2018/60.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Румъния гарантира, че защитните и надзорните зони, определени в съответствие с член 9 от Директива 2002/60/ЕО, включват най-малко областите, посочени като защитни и надзорни зони в приложението към настоящото решение.
   Член 2
   Решение за изпълнение (ЕС) 2018/60 се отменя.
   Член 3
   Настоящото решение се прилага до 31 март 2018 г.
   Член 4
   Адресат на настоящото решение е Румъния.
   
      Съставено в Брюксел на 19 януари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за изменение на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
   
      (4)  Решение за изпълнение (ЕС) 2018/60 на Комисията от 12 януари 2018 г. относно определени временни мерки за защита във връзка с болестта африканска чума по свинете в Румъния (ОВ L 10, 13.1.2018 г., стр. 20).
   
      ПРИЛОЖЕНИЕ
      
                  Румъния
               
               
                  Области, посочени в член 1
               
               
                  Дата, до която се прилагат мерките
               
            
                  Защитна зона
               
               
                  населено място Micula, община Micula
                  населено място Micula Noua, община Micula
               
               
                  31 март 2018 г.
               
            
                  Надзорна зона
               
               
                  населено място Cidreag, община Halmeu
                  населено място Porumbesti, община Halmeu
                  населено място Halmeu
                  населено място Dorobolt, община Halmeu
                  населено място Mesteacan, община Halmeu
                  населено място Turulung, община Turulung
                  населено място Draguseni, община Turulung
                  населено място Agris, община Agris
                  населено място Ciuperceni, община Agris
                  населено място Dumbrava, община Livada
                  населено място Vanatoresti, община Odoreu
                  населено място Botiz, община Odoreu
                  населено място Lazuri, община Lazuri
                  населено място Noroieni, община Lazuri
                  населено място Peles, община Lazuri
                  населено място Pelisor, община Lazuri
                  населено място Nisipeni, община Lazuri
                  населено място Bercu, община Lazuri
                  населено място Bercu Nou, община Micula
               
               
                  31 март 2018 г.